নিজস্ব প্রতিবেদক: কীর্তনখোলা নদীর তীরবর্তী মনোরম পরিবেশ। ৫তলা প্যাভেলিয়ন, প্রেসবক্স, ড্রেসিং রুম, ভিআইপি গ্যালারী, ৩৫ হাজার দর্শক ধারন ক্ষমতা সম্পন্ন সাধারন গ্যালারী, ফ্লাড লাইট, গাড়ি পার্কিংয়ের জন্য বিশাল আউটার স্টেডিয়াম সহ রয়েছে সকল ধরনের সুযোগ সুবিধা। কিন্তু আয়তনের দিক থেকে দেশের সবচেয়ে বড় স্টেডিয়াম হয়েও বরিশালের শহীদ আব্দুর রব সেরনিয়াবাত জেলা স্টেডিয়ামে জাতীয় কিংবা আন্তর্জাতিক পর্যায়ের কোন খেলা না হওয়াতে হতাশ বরিশাল অঞ্চলের ক্রীড়াপ্রেমীরা।